  Виталий Пронин Викториналэн тусыз.Удмурт кун университетлэн лыдӟиськон юртэз Удмурт кылосбуръя, финноугроведениея но журналистикая интситутэн валче удмурт нылкышно кылбурчиослэн творчествозыя, вотэсын юалляськыса, викторина ортчыто. Сое ортчон понна пыроно лыдӟиськон юртлэн сайтаз. Литературалы сӥзем аре Удмурт кун университетлэн лыдӟиськон юртэз трос гинэ ужрадъёс ортчытӥз ни. Нимысьтыз пусъёно шаертодонъя но фин-угор литературая ёзлэсь тыршемзэ. Со лыдӟиськисьёсты нуналысь нуналэ тодматэ  туала удмурт гожъяськисьёслэн творчествоенызы.  Та викторинаын но, пӧртэм юанъёслы валэктон сётэм сяна, ми быгатӥськом лыдӟыны кылбурчиослэсь ужъёссэс, тодыны улонысьтызы пӧртэм учыръёссэс, учкыны соос сярысь видео.Юанъёс сӥземын 7 кылбурчиослы: Ашальчи Окилы, Алла Кузнецовалы, Зинаида Рябининалы, Галина Романовалы, Людмила Кутяновалы, Татьяна Черновалы, Лидия Нянькиналы. Тӥлесьтыд визьдэс юанъёс зол ик сыналозы.  Угось мур тодоно кылбурчиослэсь творчествозэс но, улонзэс но.  Кылсярысь, юанъёс пӧлын таӵеосыз но вань: кыӵе крезьгуро инструментэн быгатэ шудыны Галина Романова, кыӵе арын но кыӵе журналын Лидия Нянькиналэн нырысетӥ ужъёсыз потӥзы.Юанъёслы валэктон сётыны быгатӥськоды 15-тӥ толсурозь. Нимтулдэс пусйыса, вань малпанъёстэс ыстоно kraeved@lib.udsu.ru адресъя."УД"         